पाएं अपने शहर की ताज़ा ख़बरें और फ्री ई-पेपरडाउनलोड करें
नई दिल्ली. राजधानी के आकाश में फिलहाल अगले कुछ दिनों तक बादलों का आना-जाना जारी रहेगा, लेकिन गर्मी से राहत की उम्मीद नहीं है।
अधिकतम तापमान में यदि कुछ डिग्री की गिरावट आती भी है तो न्यूनतम तापमान बढऩे से लोगों को उमस का सामना करना पड़ सकता है। मौसम विभाग लगातार यह भविष्यवाणी कर रहा है कि इस सप्ताह बारिश कई बार रुक-रुक कर होगी जिससे तापमान में दो से तीन डिग्री सेल्सियस की गिरावट आएगी।
लेकिन न्यूनतम तापमान में सामान्य की तुलना में रोज ही इजाफा होगा और इस तरह आद्र्रता में भी काफी बढ़ोतरी होगी जिससे लोगों को रात के समय भीषण गर्मी से जूझना पड़ सकता है।
मौसम विभाग के मुताबिक, शुक्रवार को दिन भर चली हवाओं और बादलों के चलते तापमान सामान्य से एक डिग्री गिरकर 39.3 डिग्री सेल्सियस पर बना रहा जबकि न्यूनतम तापमान सामान्य से दो डिग्री घटकर 25.7 डिग्री पर पहुंच गया। आद्र्रता 77-46 फीसदी तक रही।
तापमान में आई गिरावट के बावजूद शुक्रवार को अन्य दिनों की तुलना में उमस भरी गर्मी में लोग पसीने से तरबतर रहे। लेकिन शाम में चली हवाओं की वजह से लोगों को पसीने से कुछ राहत रही।
मौसम विभाग का कहना है कि शनिवार को भी आकाश में बादल रहेंगे और हल्की बूंदाबांदी की संभावना बनी हुई है। अधिकतम तापमान में फिर से इजाफा होगा और 40 डिग्री सेल्सियस पर रुकेगा जबकि न्यूनतम तापमान सामान्य से दो डिग्री बढ़कर 29 डिग्री सेल्सियस पर पहुंच जाएगा।
अगले हफ्ते का अनुमान दिन अधिकतम न्यूनतम
शनिवार 40 29
रविवार 41 30
सोमवार 41 32
मंगलवार 36 30
बुधवार 37 30
गुरुवार 38 30 (सभी तापमान डि.से. में)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva npi_Deva awa_Deva npi_Deva awa_Deva npi_Deva awa_Deva zho_Hant eng_Latn